**НАРОДНО ЧИТАЛИЩЕ „ЗАРЯ – 1898“ с. ХАДЖИДИМИТРОВО, общ.СВИЩОВ**

**П Р О Г Р А М А**

**ЗА РАЗВИТИЕ НА ЧИТАЛИЩНАТА ДЕЙНОСТ НА НАРОДНО ЧИТАЛИЩЕ „ЗАРЯ – 1898“**

**с.ХАДЖИДИМИТРОВО, общ.СВИЩОВ ПРЕЗ 2021Г.**

Българските читалища са културни институции със специфична функция, които съхраняват и развиват традиционните ценности на нацията, както и информационни центрове за разпространение на знания, култура и духовност.Място за общуване и участие в различни творчески занимания и изкуства на хора от различни възрастови групи.

Настоящата програма за развитие на читалищната дейност на **НАРОДНО ЧИТАЛИЩЕ „ЗАРЯ** – **1898“** е разработена в изпълнение на **чл.26а, ал.2** от Закона за народните читалища.

Изготвянето на програмата за развитие на читалищната дейност цели , по-нататъшно утвърждаване на НЧ „ЗАРЯ – 1898“, като важно средище за съхраняване и популяризиране на местната култура и като цяло на българската култура.

Основна дейност на Народно читалище „Заря – 1898“ , като самоуправляваща се организация с нестопанска цел, е да осъществява културно - просветния живот, както и да приобщава населението към постиженията на науката, културата и изкуството в с.Хаджидимитрово.

Основните задачи за постигане на основната цел:

\*поддържане на библиотека, както и на електронна информационна мрежа.

\*развитие и подпомагане на любителското художествено творчество

\*организиране на клубове, концерти, чествания и други дейности, насочени към всички възрастови групи.

\*събиране и разпространяване на знания за родния край

\*предоставяне на компютърни и интернет услуги

**1.Библиотечна дейност:**

Мисията на читалищната библиотека е да бъде посредник между информацията и потребителите в един бързо променящ се свят. Да се работи за превръщането и на културно – информационен център , отговарящ на съвременните потребности на потребителите и осигуряващ равен достъп на всички. Чрез всички възможни форми да разкрива богатството но книгата.

Дейностите ще бъдат насочени към:

* Поддържане и обогатяване на библиотечния фонд в зависимост от читателските интереси
* Подобряване работата с читателите- увеличаване на техния брой и на читателските посещения
* Организиране на мероприятия за честване на исторически събития и личности
* Абонамент на периодични издания, дарителство на книги
* Съвместна дейност ЦДГ и Клуб на пенсионера.
* Предоставяне на компютърни и интернет услуги.
* Набор на печатни и копирни услуги

**2.Развитие на любителското творчество:**

Една от най- важната и съществена част от дейността на читалище „Заря – 1898“ е грижата и развитието на любителското художествено творчество.Съществуващите художествени състави и индивидуални изпълнители при читалището активно участват в местните празници, събори и фестивали на национално ниво, което е доказателство, че читалището има водещо място в съхранението и опазването на българските традиции.

Основната дейност в тази насока ще бъде насочена към:

* Опазване на местния фолклор и създаване условия за развитие и популяризиране чрез всички възможни форми
* Възстановяване на местните традиции, обичаи, ритуали, поминък и др.
* Усилията ни ще бъдат насочени към търсене и откриване на творчески заложби у деца и възрастни за попълване на съставите и по възможност създаване на нови

**3.Културно – просветна дейност:**

-Организиране и провеждане бележити дати и годишнини

-Отбелязване на Деня на самодееца, Великденските празници, Патронен празник на селото, Ден на народните будители, Коледа.

- Организиране и провеждане на концерти, изложби и театрални спектакли

- Организиране и провеждане на лятна работа с деца

**4.Участия на читалищните служители в квалификационни, обучителни курсове,семинари и обмяна на добри практики:**

- Приоритет ще е участието на служителите от читалището в разнообразни форми на обучения – семинари, срещи, обмяна на опит

**5.Разработване и участие в проекти и програми:**

-През 2021г ръководството на читалището ще продължава да участва по актуални програми и проекти

**6.Материално – техническа база:**

Състоянието на материално – техническата база, нейното обновяване и поддържане е важно условие за развитието на читалищната дейност. Тя включва сграден фонд, оборудване и обзавеждане на библиотека, салон, санитарни помещения и др.

Сградата в която се помещава НЧ „Заря – 1898“, се нуждае от неотложен ремонт на покрив и под на малък салон за репетиции, освежаване и осъвременяване на всички помещения. Цялостна смяна на осветлението на сцена и салон.

През настоящата година, като съвестни и коректни ползватели на сградата, в която се помещава читалището, извършихме текущи ремонти. Подменени са вратите на читалище, салон и гримьорни. Отремонтирани са компютърна зала , гримьорни и помещение за персонала. Предстои ремонт на водосточните тръби. Вложихме близо 7 000лв собствени средства, но отчитаме,че сме далеч от желания резултат.

Основна задача по която ще се работи през следващата 2021г е създаване на по-добри условия за работа на служителите, потребителите и самодейците.

**7.Финансиране**

-Читалището основно набира средства от : субсидии от държавния и общински бюджет, членски внос, наеми и дарения.

За подобряване на финансовото състояние и набавяне на допълнителни средства чрез:

-Осъществяване на контакти с личности и фирми от дарения и спонсорство,

- Участие на самодейните състави и индивидуалните изпълнители в национални програми, конкурси и фестивали,

- Увеличаване броя на членовете на читалището, използване възможностите за участие в проекти и програми, наем от движими и недвижимо имущество.

Финансово счетоводната отчетност да бъде съобразена със законовите норми.Да се водят редовно и грижливо приходно-разходните документи.

05.11.2020г Председател:

С.Хаджидимитрово / П.Костова /